Viiratsi 1. oktoober 2024 nr 371

**Kingumetsa detailplaneeringu kehtestamine**

Arhitekt Kalle Kadalipp (Projektikoda OÜ, registrikood 12267932) koostas Viljandi Vallavalitsuse 03.10.2023 korraldusega nr 465 „Kingumetsa detailplaneeringu algatamine ja keskkonnamõju strateegilise hindamise algatamata jätmine“ Aindu külas Kingumetsa katastriüksusel (katastritunnus 71501:002:0338) algatatud detailplaneeringu (kovID DP347).

05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Detailplaneeringu eesmärk on kinnistu jagamine, ehitusõiguse, hoonestusala ja arhitektuursete nõuete määramine elamukruntidele ning seda teenindavate kommunikatsioonide rajamine. Detailplaneeringuala suurus on 10,7 ha. Planeeringuala katastriüksuse maa sihtotstarve on maatulundusmaa 100%. Planeeringualal kehtib Saarepeedi Vallavolikogu 11.12.2008 määrusega nr 65 „Saarepeedi valla üldplaneeringu kehtestamine“ kehtestatud Saarepeedi valla üldplaneering, mille kaardi järgi on planeeringuala juhtotstarbeks EV ehk väikeelamu ala.

Käesoleva detailplaneeringuga tehakse ettepanek jagada planeeringuala 14-ks üksikelamumaa krundiks, üheks avalikus kasutuses olevaks tee ja tänava maa-ala üksuseks, üheks avalikus kasutuses olevaks loodusliku maa-ala üksuseks ning üheks vee tootmise jaotamise ehitise maa-ala üksuseks. Lahendus koos krundi suuruste ja ehitusõiguse näitajatega on kirjeldatud „Viljandi vallas Aindu külas kinnistu KINGUMETSA“ detailplaneeringu põhijoonisel (JN100).

Detailplaneeringu eesmärgid ja lahendus on täpsemalt toodud detailplaneeringu seletuskirjas, joonistel ja lisades, mis on käesoleva korralduse lahutamatud osad.

Viljandi Vallavalitsuse 16.04.2024 korraldusega nr 114 „Kingumetsa detailplaneeringu vastuvõtmine“ võeti vastu Aindu külas Kingumetsa detailplaneering. Detailplaneeringu avalik väljapanek toimus 08.05.2024 kuni 22.05.2024. Avaliku väljapaneku jooksul esitas Keskkonnaamet detailplaneeringu kohta arvamuse ehituskeeluvööndi, rohevõrgustiku ning vee ja kanalisatsiooni osas (reg 21.05.2024 nr 7-2/161-24). Vastavalt sellele korrigeeris planeerija korduvalt planeeringu lahendust ning Keskkonnaamet kooskõlastas Kingumetsa detailplaneeringu (reg 09.09.2024 nr 7-2/161-31) tingimusega. Planeerija viis vastava märkuse sisse ning esitas detailplaneeringu Viljandi Vallavalitsusele (reg 19.09.2024 nr 7-2/161-32).

Tulenevalt eeltoodust ja võttes aluseks planeerimisseaduse § 139 lõiked 1, 3, 4 ja 6 ning Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lõike 1:

1. Kehtestada Aindu külas Kingumetsa detailplaneering (kovID DP347).
2. Viljandi Vallavalitsuse planeeringuspetsialistil avaldada detailplaneeringu kehtestamise teade detailplaneeringu kehtestamisest arvates:
   1. 14 päeva jooksul Ametlikes Teadaannetes ja Viljandi valla veebilehel [www.viljandivald.ee](http://www.viljandivald.ee);
   2. 30 päeva jooksul maakonnalehes Sakala.
3. Viljandi Vallavalitsuse planeeringuspetsialistil saata 14 päeva jooksul teade detailplaneeringu kehtestamise kohta ja kehtestatud detailplaneering vastava valdkonna eest vastutavale ministrile ja maakatastri pidajale.
4. Viljandi Vallavalitsuse avalike suhete spetsialistil avaldada teade detailplaneeringu kehtestamise kohta esimesel võimalusel Viljandi valla ajalehes Viljandi Valla Teataja.
5. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Kauba 9, 71020 Viljandi) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
6. Korraldus jõustub teatavakstegemisest.

(allkirjastatud digitaalselt)

Irma Väre (allkirjastatud digitaalselt)

abivallavanem vallavanema ülesannetes Reet Pramann

vallasekretär